Ράγι Θεσπρωτίας

Το Ράγι ή Ράγιο (γνωστό και ως Ράι) είναι χωριό του δήμου Φιλιατών στον νομό Θεσπρωτίας της Ηπείρου. Σύμφωνα με την απογραφή του 2011, ο πληθυσμός του ανέρχεται στους 151 κατοίκους.

 Γενικά και ιστορικά στοιχεία 
Βρίσκεται 13 χλμ. βόρεια της Ηγουμενίτσας σε υψόμετρο 50 μέτρων. Σύμφωνα με την τελευταία διοικητική διαίρεση (Σχέδιο Καλλικράτης) αποτελεί έδρα τοπικής κοινότητας, της δημοτικής ενότητας Σαγιάδας, του δήμου Φιλιατών. Την ύστερη περίοδο της Τουρκοκρατίας, υπαγόταν στον καζά Μαργαριτίου. Σύμφωνα με οθωμανική στατιστική του 1895 είχε 59 κατοίκους και ήταν γνωστό ως Χατζή-Κασίμη.

Μετά την υπαγωγή του στο ελληνικό κράτος, το Ράγιο έγινε το 1935 έδρα ομώνυμης κοινότητας που περιλάμβανε και το Τσιφλίκι Ράγιο, οικισμό που καταργήθηκε το 1940. Κατά τις παραμονές του Ελληνοϊταλικού Πολέμου, το χωριό είχε πληθυσμό 178 κατοίκων (μεταξύ των οποίων και 3 Τσάμηδες), ενώ κατά τη διάρκεια της Κατοχής, μεγάλο μέρος των αγροτικών εκτάσεων του χωριού καταπατήθηκε από Τσάμηδες δοσίλογους του γειτονικού ΠαραπόταμουSpiros Tsoutsoumpis, Violence, resistance and collaboration in a Greek borderland: the case of the Muslim Chams of Epirus, Qualestoria, n. 2, dicembre 2015, σελ. 127.. Μεταπολεμικά, το Ράγιο υπήχθη το 1997 στον καποδιστριακό δήμο Σαγιάδας και από το 2011 ανήκει στον δήμο Φιλιατών. Στο χωριό γεννήθηκε ο επιχειρηματίας και πανεπιστημιακός Βασίλειος Νάσης.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Πλησίον του χωριού βρίσκεται η ιστορική Μονή Ραγίου, αφιερωμένη στη Κοίμηση της Θεοτόκου.

 Απογραφές πληθυσμού 
Απογραφή19401951196119711981199120012011Πληθυσμός178204Βασίλειον της Ελλάδος, Εθνική Στατιστική Υπηρεσία της Ελλάδος, Πληθυσμός της Ελλάδος κατά την απογραφήν της 7ης Απριλίου 1951, Εκ του Εθνικού Τυπογραφείου, Εν Αθήναις, 1955, σελ. 78.222166Ελληνική Δημοκρατία, Εθνική Στατιστική Υπηρεσία της Ελλάδος,Αποτέλεσμα απογραφής πληθυσμού - κατοικιών της 14ης Μαρτίου 1971, Αθήναι 1980, τόμος I, σελ. 117.174159161151

 Παραπομπές 

 Πηγές 
 "Εγκυκλοπαίδεια Πάπυρος Laousse Britannica" τομ.51ος, σελ.209.

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών